เมืองไทยประกันชีวิตหวังทีคิวเอ็มทำยอด 100 ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
7 ก.ค. 2553

เมืองไทยประกันชีวิตเปิดตลาดผ่านทีคิวเอ็มตั้งเป้าเบี้ยรับ 100 ล้านบาท
นางพิตราภรณ์ บุณยรัตพันธุ์ ผู้ช่วยกรรมการผู้จัดการ บริษัท เมืองไทยประกันชีวิต เปิดเผยว่า จากนโยบายของบริษัทที่มุ่งขายประกันผ่านหลากหลายช่องทาง ซึ่งหนึ่งในนั้นคือการขายประกันผ่านบริษัทนายหน้าประกันภัย โดยปี 2553 เป็นปีแรกที่บริษัทจะทำการขายผ่านบริษัททีคิวเอ็ม อินชัวรันส์ โบรคเกอร์ ที่มุ่งเน้นทำตลาดลูกค้ารายย่อย โดยตั้งเป้าเบี้ผ่านบริษัทดังกล่าว 100 ล้านบาท ซึ่งกรมธรรม์ที่ขายจะเป็นกรมธรรม์ทั่วๆไป รวมถึงกรมธรรม์ประกันกลุ่ม 
ทั้งนี้ ทางบริษัททีคิวเอ็มฯ จะขายประกันผ่านโทรศัพท์ โดยลูกค้าสามารถชำระเบี้ยประกันได้หลายวิธี แต่ที่นิยมมากที่สุดคือการชำระผ่านบัตรเครดิต ซึ่งในช่วงที่ผ่านมาไม่มีปัญหาเรื่องการตัดบัตรเครดิต ลูกค้ายังมีวงเงินเพียงพอในการชำระเบี้ยประกัน
"6 เดือนแรกมีเบี้ยผ่านนายหน้ารายนี้ที่เราเก็บเงินมาแล้ว 30 ล้านบาท แต่ทางทีคิวเอ็มบอกว่ายอดตอบรับของลูกค้าคิดเป็นเบี้ย 60 ล้านบาทแล้ว แต่ว่าเราเพิ่งจะถึงรอบเก็บเบี้ยเข้ามาได้เพียง 30 ล้านบาท คิดว่าปีนี้น่าจะทำได้ตามเป้าหมายที่วางไว้"นางพิตราภรณ์ กล่าว